Fil-11 ta' Lulju 2017, il-Kunsill adotta konklużjonijiet dwar ir-rieżami tal-Kummissjoni l-pjan ta' azzjoni tal-UE għall-unjoni tas-swieq kapitali. Il-Kunsill ġedded l-impenn tiegħu għall-pjan ta' azzjoni, li huwa mmirat lejn l-assigurazzjoni ta' unjoni tas-swieq kapitali vera u proprja sa . Huwa appoġġa għadd ta' inizjattivi prijoritarji li għamlet il-Kummissjoni. Il-konklużjonijiet jenfasizzaw il-progress tajjeb li sar s'issa fuq il-pjan, bi kważi żewġ terzi tal-azzjonijiet diġà mwettqa. Madankollu feġġew għadd ta' sfidi minn mindu tnieda f'Settembru 2015, u magħhom qed tinħass il-ħtieġa li l-pjan jissaħħaħ L-ekonomija Ewropea sejra għall-aħjar b'ritmu tajjeb . Dak li għandna bżonn l-aktar huwa iżjed investiment . Huwa għalhekk li l-unjoni tas-swieq kapitali hija fuq quddiem fl-aġenda Estonjana", qal is-Sur Tõniste. "Biex jiġi żgurat tkabbir ekonomiku sostenibbli fit-tul, huwa essenzjali li titwessa' l-firxa ta' sorsi disponibbli għall- finanzjament , b'mod partikolari għal kumpaniji żgħar u innovattivi Il-Kunsill ikkonferma mill-ġdid il-prijoritajiet tal-pjan, li huma: - it-tisħiħ tas-swieq kapitali sabiex jiġi attirat aktar investiment , inkluż l-investiment barrani, għall-kumpaniji Ewropej u għall-proġetti ta' infrastruttura; aċċess għall-finanzi , b'mod partikolari għal SMEs u negozji ġodda Ewropej, speċjalment fl-industriji innovattivi. Wara kważi sentejn tal-pjan, l-irkupru ekonomiku fl-UE qiegħed iżid fil-momentum. Madankollu r-rati ta' investiment għadhom taħt il-livelli ta' qabel il-kriżi , u dan għadu qed ixekkel it-tkabbir fit-tul. Il-Kummissjoni tippreżenta r-rieżami ta' nofs it-terminu f'komunikazzjoni maħruġa fit-8 ta' Ġunju 2017. Hija tpoġġi enfasi speċifika fuq azzjonijiet relatati ma' teknoloġija finanzjarja . Il-komunikazzjoni t'agħti tliet kategoriji ta azzjonijiet li għandhom jiġu segwiti: - l-azzjonijiet imħabbra fl-2015 u li għadhom ma twettqux; - is-segwitu għal azzjonijiet ikkompletati skont il-pjan ta' azzjoni tal-2015; - azzjonijiet ta' prijorità ġodda. Il-konklużjonijiet ġew adottati f'laqgħa tal-Kunsill Affarijiet Ekonomiċi u Finanzjarji. Konklużjonijiet tal-Kunsill dwar ir-reviżjoni ta' nofs it-terminu tal-pjan ta' azzjoni tal-unjoni tas-swieq kapitali Reviżjoni ta' nofs it-terminu tal-pjan ta' azzjoni tal-unjoni tas-swieq kapitali Pjan ta' azzjoni tal-Kummissjoni dwar l-unjoni tas-swieq kapitali Unjoni tas-swieq kapitali: ġew adottati regoli ġodda dwar il-prospetti (stqarrija għall-istampa, 16/05/2017) Unjoni tas-swieq kapitali: ftehim milħuq dwar it-titolizzazzjoni (stqarrija għall-istampa, 30/05/2017) Unjoni tas-swieq kapitali: ftehim dwar ir-regoli ta' kapital ta' riskju (stqarrija għall-istampa, 30/05/2017) Ara l-paġna tal-laqgħa